"Tuld ma tulin viskama maa peale." Luuka 12:49
One Way - Üks tee
Tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas taas One Way saade.
Nagu tavaliselt, toodab saadet misjoniühendus One Way Mission.
Tere tulemast saatesse!
Meie tegevjuht Tapani Suonto käis hiljuti Indias
ja tal on täna meile tähtsaid teateid.
Õpetusosas räägib Ameerika pastor Ron Archer.
Kõigepealt Tapani Suonto.
Tapanil on midagi öelda
Kallid vaatajad!
Oleme aastaid püüdnud One Way saadetes
ehitada ja julgustada Jumala Sõnaga Soome kristlasi.
Seetõttu on meie saadetes olnud põhirõhk õpetusel,
kuigi see on esitanud majanduslikke väljakutseid
ja nõudnud palju tööd, oleme teinud seda rõõmuga.
Tänane saade on siiski erinev, kuna tahan jagada teiega midagi,
mis mul on viimaseil nädalail südames olnud.
Tulin hiljuti Indiast, kus käisin rääkimas
ja vaatamas meie India tööpõldu.
Võtsin kaasa ka videokaamera.
Vaatame alustuseks väikse lõigu sellest,
milline OneWay küla täna välja näeb.
One Way küla täna
Invaliidide rehabilitatsioonikeskus
Leskede turvakodud
Haigetuba
Lastekodu
Klassid
Kirik ja söökla
Misjonimaja
Külaköök
Linnumaja
Elektrijaam
Valveruum
Ussimüür
Lastekodu lapsed esinevad
Pastorite koolitus
Noorteüritus
One Way küla ehitati 2000. aastail.
Kui 2002. aastal maatüki ostsime,
oli seal vaid mango- ja palmipuid.
Kogu küla kerkis mõne aastaga.
See oli meie jaoks suur Jumala ime,
kuna vahendid ehituseks kogunesid palvega.
Invaliidide rehabilitatsiooni- keskus oli erand,
kuna seda tuli appi rahastama Soome Välisministeerium.
Täna on One Way küla kui süda,
mis pumpab elu sadadele ümbruskonna hinduküladele,
hoolitseb vaeste eest, vanade leskede eest,
orbude eest, invaliidide eest ja paljude koguduste eest,
mis on küladesse rajatud.
Sealt kajab sõnum armastavast ja armulisest Jumalast
kaugele India südamesse.
Neis India maakülades elab kokku 800 miljonit inimest.
One Way inimesed liiguvad seal iga päev,
päästavad hädasolijaid, julgustavad kogudusi
ja kuulutavad evangeeliumi.
Tänavalastetöö
Vijayavada linnas on One Way teinud aastaid tänavalastetööd.
2010. aastal vastas Jumal palvetele, kui linna keskusesse
ehitati tänavalaste päästekeskus.
Hetkel ehitatakse tänavalaste rehabilitatsioonikeskust
maapiirkonda One Way küla lähedal.
Kui see valmib, on plaanis suur tänavalasteprojekt miljonilinnas,
kus üle 20 000 lapse elab ilma kodu ja vanemateta.
One Way lastetöö laieneb tänavu talvel taas,
kui One Way küla lähedal asuv hollandlaste Vendelite abielupaari
rajatud lastekodu Vendel Nivas siirdub One Way haldusse
uueks orbudetöö keskuseks.
- Kas võime vaadata koos lootusrikkalt tulevikku?
- Kindlasti. One Way on suur organisatsioon,
mis annab meile garantii, et projekt jätkub ka tulevikus.
See ei ole meie isiklik projekt, vaid mõeldud India lastele
ja One Way on alati siin.
- Meil on hea meel jagada teiega ühist nägemust.
Suur aitäh imelise töö eest, mida siin teinud olete.
Palvetame, et tulevik oleks helge ning saame teha lähedast koostööd.
- Aitäh. Jumal õnnistagu teid!
Koolitöö
One Way haldab ka kahte kooli - Delug Põhikooli
ja Inglise Põhikooli.
Õpilasi on koolides ligi 600.
Hea mainega kristlikud koolid pakuvad sadadele lastele
uut lootust ja tulevikku.
Soomes 1980. aastail alustatud "Reede Kristusele" töö
on tegutsenud aastaid ka Indias.
"Friday for Christ" sihtgrupiks on eelkõige noored
ja õppivad täiskasvanud.
Tegevus toimub kolmes paigas.
"Friday for Christ" tiimid teevad iseseisvalt aktiivset tööd
ja sirutuvad tuhandete noorteni.
Loosungid ja bännerid maantee ääres on nende poolt riputatud.
One Way küla naabruses on mitmeid kutsekoole
ja ülikoole, kus õpib tuhandeid noori.
Neid huvitab läänemaine muusika, kultuur ja ka kristlus.
Kui "Friday for Christ" korraldas sügisel noorteürituse
ja ootas julgelt kohale sadu noori,
saabus 1400 noort.
Paljud neist andsid elu Kristusele.
Kui korraldasime eelmisel nädalal One Way külas noorteürituse,
kogunes 750 noort.
Ühest kutsekoolist tuli bussitäis noori,
kellest kõik olid hindud.
Paljud andsid elu Kristusele, sajad noored tulid ette,
et neid õnnistataks Jeesuse teenistusse
ja kuulutama evangeeliumi India noortele.
"Friday for Christ" noored on läinud ka India südames
erakluses elavate hõimude juurde, kes pole kunagi evangeeliumi kuulnud.
Nad on rännanud tunde ohtlikel ja raskestiläbitavatel teedel,
et viia evangeeliumi neile, kelleni keegi ei ole veel jõudnud.
One Way tööpõllul Andhra Pradesh'is käib noorte seas ärkamine,
samas kui naaberosariigis Orissas kiusatakse kristlasi taga.
One Way tegutseb ka seal ja toetab tagakiusatud kristlasi.
Nad kõik vaatavad lootusrikkalt oma Soome vendadele-õdedele
ja usuvad, et seisame nende kõrval.
Rääkisin teile täna, mida One Way teeb Indias.
One Way tegutseb ka Nepaalis, Hiinas, Mongoolias, Venemaal,
Iisraelis, Ugandas, Malawis, Mosambiigis ja kodumaal Soomes.
Töö kasvab kõikjal ja jõuab järjest enamate inimesteni.
Võiksin tsiteerida Piiblisõnu:
"Sest meile on seal avanenud suur uks viljarikkaks tööks,
ja seal on palju vastaseid." (1 Kor 16:9)
Kohtame iga päev erinevat vastuseisu ja tagakiusugi.
Majanduslikud väljakutsed näivad vahel ületamatuna
ja kõiki vajadusi me ei suuda täita.
Paulus kirjutas kord korintlastele:
"Sest me ei taha, vennad, et teil oleks teadmata,
missuguses viletsuses me olime Aasias,
kuidas meid ülemäära vaevati üle meie jõu." (2 Kor 1:8)
"Ta päästis meid nii suurest surmast ja päästab veelgi;
kui ühtlasi ka teie appi tulete palves meie eest." (2 Kor 1:10-11)
Vajame täna sinu abi.
One Way on väike soomlaste hulk, Soome misjoniorganisatsioon,
kellele Jumal on usaldanud maailmas suuri väljakutseid.
Ka sina võid töös osaleda kõige hinnalisemal viisil -
eestpalvetajana.
Ärkamise edenedes ja töö kasvades kõikjal,
oleme üha enam teadlikud, et me ei saa väljakutsetega hakkama
ilma suure ustavate eestpalvetajate rindeta.
One Way on sündinud ja tänini püsti seisnud
üksnes palve jõul.
Vajame sinu abi.
Väikseimalgi palvel on mõju.
Tahaksime jagada sinuga oma koormaid,
mis näivad meile vahel liiga suurena.
Võid kutsuda kaasa ka sõbra ja moodustada väikese palvegrupi.
Ühise palve jõul võib ärkamine levida
nii India, Mongoolia kui Soome noorte seas.
Palvetades saame hakkama ühe uute võimatuna näivate väljakutsetega.
Täna vajatakse sinu palvet.
Kirjuta üles meie kontaktandmed ja saada meile oma e-maili
või postiaadress.
Saadame sulle teravaid palveteemasid maailma eri nurkadest.
Paulus kirjutas kord korintlastele:
"Me oleme teie kiitlus, nagu ka teie olete meie kiitlus
meie Issanda Jeesuse päeval!" (2 Kor 1:14)
Lõpetuseks tahan näidata sulle üht liigutavat pilti.
Meie sõbrad Indias läksid kolme aasta eest tööle
ühe hõimu juurde, mis polnud varem Kristusest kuulnud.
Veidi aja pärast sündis seal väike 15-liikmeline kogudus.
Hiljuti leidsid need noored usklikud külast naise,
kes lebas oma maja ees.
Sugulased olid kogunenud tema ümber, et hüvasti jätta.
Naine oli haige ja suremas.
Usklikud palvetasid tema eest ja ta hakkas paranema.
Naine andis oma elu Jeesusele ja ta ristiti.
Temast sai elav tunnistus oma hõimu seas.
Vaata seda naeratust: Ma ei surnudki!
Jeesus parandas ja päästis mu!
Sellised asjad juhtuvad siis, kui palvetame.
Löö sinagi kaasa!
Aitäh, et lubasid mul täna südant puistata.
Nii jagas oma südant meie tegevjuht Tapani Suonto.
Näitame One Way kontaktandmeid ka saate lõpus.
Ameerika pastor ja misjonär Ron Archer käis hiljuti Soomes.
Kogenud jutlustaja ja õpetaja oli ka Indias pastoreid koolitamas.
Täna õpetab Ron Archer. Teda tõlgib Kimmo Metsamäki.
Luuka 5. peatükis on kirjakoht, mida olete mitmeid kordi lugenud.
See räägib, kuidas Jeesus kohtus Peetrusega ühes muutuse olukorras.
Aja säästmiseks me ei loe tervet kirjakohta ette,
aga need on salmid 1-11.
Jeesus kohtub Peetrusega raskel hetkel,
Galilea järvel ja Jeesus õpetab inimesi.
Rahvahulk kasvab.
Mõned paadid on seal ümber pööratud
ja Jeesus astus Peetruse paati,
palus Peetrusel kaldast veidi eemale sõuda,
ning hakkas rahvast õpetama.
Ta kasutas vett ja kallast loodusliku amfiteatrina.
Kirjakoht aga ei keskendu sellele, mida Ta õpetas,
vaid Tema kohtumisele Peetrusega.
Ta ütles Peetrusele: sõua sügavasse vette
ja lase võrgud sisse.
Ta juhtis tähelepanu ühele raskusele Peetruse elus,
mis illustreerib meile muutust ja uute asjade algust elus.
Peetrus ütles: Issand, olime juba kogu öö väljas.
Veetsime terve öö merel ja püüdsime kala,
ega saanud midagi.
Paljud usklikud võivad samastuda selle kogemusega.
Oleme olnud ustavad, lojaalsed, helded,
püüdnud teha tööd ilma nurisemata.
Tegime kunagi mitmeid aastaid tööd Belgias.
See on väga raske maa teenimistööks.
Seal on suur vastuseis evangeeliumile.
Sõitsime mõneks nädalaks USA-sse puhkama ja raha koguma
ning see sattus olema minu tollepäevane kirjakoht.
Samastusin Peetrusega väga hästi.
Mõtlesin tol hetkel isegi, kas minna Belgiasse tagasi või ei.
Kas pole mingit kergemat või viljakamat kohta, kus töötada.
Võtsin Piibli, lugesin seda ja pisarad hakkasid voolama.
Olin olnud väljas pika külma öö,
ja ei olnud just palju ette näidata.
Lääne ühiskonnas mõõdetakse kõike eduga -
kui paljud on saanud päästetud,
kui palju raha on kogutud,
kui palju kogudusi on alustatud,
kui palju jüngreid on treenitud?
Mõni aasta hiljem,
kui olin pastoriks koguduses, kus hetkel käin,
läksin kord ühe kogudusevanemaga lõunale.
Sattusin sellesse kogudusse, kui see oli teel allamäge.
Kogudusel oli kunagi olnud tipphetk -
nad olid kord kogukonna kiireima kasvuga kogudus.
Nüüd liikus see aga teises suunas
ja see oli kestnud juba 15 aastat.
Ütlesin kogudusevanemale,
et see ei näi just eduka tööna.
Ta ütles: "Jumal ei ole kutsunud sind edukas olema.
Ta on kutsunud sind olema kuulekas."
Oleme vist muutnud mängureegleid.
Edu on Jumala vastutus.
Sõnakuulelikkus on meie vastutus.
Jumal on kutsunud meid sõnakuulelikkusele,
kuuletuma Temale.
Kui Ta räägib Peetrusega, räägib Ta paljudega meist.
Sõua tagasi sügavasse vette,
ja lase võrgud vette.
Issand, me oleme seal juba olnud,
oleme seda juba teinud,
ja meil on igasugu põhjuseid, miks Jumalale mitte kuuletuda.
Usun, et Issand tahab anda sulle täna uue alguse.
Siin on ehk mõned, kes pole kunagi oma elu Jeesusele andnud,
kes pole kunagi uuesti sündinud.
See on sinu jaoks tõeliselt uus algus.
Mõned teist on kaua aega ustavalt teeninud.
Issanda Sõna teile on: Hästi tehtud.
Olete teinud head tööd! Olen sinu üle uhke.
Oled olnud ustav, kuid mul on ka sinule uus algus.
Sa ei ole veel lõpetanud,
sinu kõige viljakamad aastad on alles ees.
Sinu viljakaimad aastad on alles ees.
Ja see kõik sõltub Issanda hääle kuulmisest
ja sõnakuulelikkusest Tema Sõnale.
Jeesus kohtub meiega alati seal, kus me oleme.
See meeldib mulle Jeesuse juures.
Ta kohtub meiega alati meie hetkeolukorras.
Seal Ta tahabki meiega kohtuda.
Ta ei ole meiega kuskil muinasjutumaailmas.
Ta teab meie elusid, küsimusi,
ning meie südame sügavaid igatsusi ja ootusi.
Läänes ja kristlikus maailmas
oleme hakanud rahulduma vähemaga kui see
mida Jumal tahab meile pakkuda.
Igaüks meist on uus loodu Jeesuses Kristuses.
Piibel ütleb: Vana on möödas ja kõik on uueks saanud.
Vahel on lihtsam tagasi minna ja vanas olla.
Sellele tahan täna teie meele avada.
Millised on uued võimalused ja piirid,
mis Jumal sulle avada tahab?
Ta kohtub sinuga seal, kus sa oled,
aga Ta kunagi ei jäta sind sinna.
Ta viib su alati uude kohta.
Tal on sinu jaoks uus väljakutse.
Teile, kes olete normaalsed keskmised kristlased,
kes käite ustavalt kirikus ja maksate kümnist,
eriti neile, kes on pensionil ja kellel on rohkem aega käes,
teid ootab ees erilise viljakuse aeg Jumala riigis,
kui teete end Issandale kättesaadavaks.
Ööbin ühes meestekodus, mis asub kuskil keset lund.
Kallviqis.
Seal on üsna karme mehi.
Mulle meeldib jagada Ameerika kallistusi,
tõelisi karu-kallistusi.
Algul olid nad minu suhtes ebalevad,
aga nüüd on nad juba valmis.
Tahan kinnitada neid meestena,
vaatamata nende ajaloole ja lugudele.
Tahan aidata neil näha, kui väärtuslikud nad on
ja nende elulood
ning kutsuda neid uuele algusele nende elus.
Kõik, mida te siin teete - "Reede Kristusele" jne.
Indias oli kolmapäeval noorteüritus,
mille korraldas "Reede Kristusele".
Seal oli 750 noort,
kes olid näljas Jumala järele.
Neljapäeva õhtul jagunesime kolmeks erinevaks tiimiks
ja jutlustasime hilisõhtul väljas külarahvale.
Näha nälga, lootust ja igatsust nende silmades.
Tuleb tahtmine end paljundada ja et sul oleks kogu maailma aeg
ja raha.
Kogu maailmas on palju imelisi võimalusi.
Eelmisel kuul käisin Aucklandis Uus-Meremaal.
Meid tulid kuulama kogu maa põlisrahvad.
Ürituse nimi oli "Maailma Kristlik Põlisrahvaste Kogunemine".
Mina olen osaliselt põlisameeriklane,
cherokee-indiaanlane.
Minu rahvas koliti Ameerika idarannikult Oklahomasse.
Seda nimetatakse Pisarate teekonnaks.
Sama juhtus paljude Ameerika hõimudega.
Sama juhtus ka paljude teiste maailma põlisrahvastega.
Põlisrahvastel on evangeeliumile suurem vastuseis
selle tõttu, kuidas kristlikud rahvad on neid kohelnud.
Nii et selles valdkonnas on vaja tööd teha.
Issand tahab tuua meie ellu uusi algusi.
Paulus kirjutas Filiplastele, kui ta oli juba vanglas.
Ta on ringi rännanud ja käinud misjonireisidel,
külvanud kogudusi,
treeninud juhte paljudes kohtades,
näinud kõikjal märkimisväärseid ärkamisi,
ometi oli tema karje vanglast: Tahan tunda Teda!
Tema kannatuste osadust ja ülestõusmise väge.
Vaatamata sellele, et ta oli saavutanud palju,
oli tema nägemus seatud palju kõrgemale,
kui ta suutis saavutada omaenda jõus.
Kui sa oled täna siin ja ei tunne Jeesust,
oled sa maha maganud oma võimaluse uueks alguseks.
Kui oled pensionil ja mõtled, mida oma eluga nüüd peale hakata,
siis on sul nüüd võimalus uueks alguseks.
Meie kõik, vaatamata vanusele ja eluolukorrale,
peame kõigepealt Jeesuse oma paati laskma.
Jeesus tuli ja astus Peetruse paati.
See oli Peetruse maailm.
Peetrus oli kalamees, Jeesus oli puusepp.
Jeesus tuli Peetruse paati ja käskis tal sõita sügavasse vette
ja võrgud loomuse katseks sisse heita.
Peetrusel olid aga omad ettekäänded.
Mulle meeldib üks fraas selles kirjakohas -
Peetrus ütles: Aga sinu sõna peale ...
Kuna sina ütled nii ...
Kuna SINA nii ütled, siis ma teen seda.
Kes on Jeesus sinu elus?
On Ta su Issand?
On Tal luba sinu paati astuda?
On Tal luba muuta su maailma?
Esitada sulle väljakutse tegemaks uusi asju?
Või tegema asju teisiti kui varem?
Kas Tal on luba su elu veidi sassi ajada?
Sa ei saa õnnelikuks enne, kui lased Jeesuse oma elu Issandaks.
Peetrus tegi seda,
isegi kui oli öö läbi kalastanud, ja polnud midagi püüdnud.
Äkitselt said nad sellise saagi,
et pidid teised paadid appi kutsuma.
Mõtlesin selle peale öösel, Tapani.
Sinul on suur vastutus
kõigi nende teenistuste eest kogu maailmas -
kuidas neid juhtida ja rahastada.
Issand ütleb: Kutsuge teised paadid appi.
Maailmas on teisi rühmitusi ja kohti,
kus otsitakse võimalusi kellegagi partneriks hakata.
Issand näitab sulle seda.
Üks on siinsamas, kes läheb tagasi Californiasse
ja palvetab koos teiega ning küsib, kuidas aidata.
Ma ei tea, kas te mõistate, kui eriline see on, mis siin toimub.
Kui oled inglise keele õpetaja - see oli kohutav lause.
See, mis Jumal on andnud teile juhtimises, nägemuses,
võimalustes ja reaalsetes teenistustes kogu maailmas
on hämmastav usaldus.
Keegi ütles, et kui leiad täiusliku koguduse,
ära ühine sellega, sa rikud selle ära.
Vahel vastab see tõele.
Tahame normatiseerida kõik oma tasandile.
Jeesus ütles aga, mine otsi sügavat vett.
Mine tee seda teisiti.
Teil on siin suurepärane juhtkond.
Teil on suurepärane juhtkond Indias.
Tahan julgustada teid toetama seda, mis siin toimub.
Oma ajaga, oskustega, hariduse ja rahaga
ning veelgi enam palvetega.
Tapani ütles mitu korda, peame rohkem palvetama.
Tahan julgustada teid uskuma Jumalalt uusi algusi.
Peetrus pidi sõbrad appi kutsuma,
tal oli liiga suur saak.
Kas pole hämmastav, et Jumal kasutab seda Helsingi kogudust
et koguda imelist saaki kogu maailmas.
See ei ole ebaharilik, kuna Jumal on kasutanud paljusid soomlasi,
kes on ajaloos imelisel viisil maailma puudutanud.
Seejärel ütles Jeesus: Tulge järgige mind,
ma teen teid inimesepüüdjaks.
Nad tõmbasid paadid kaldale ja jätsid need maha
ning järgisid Jeesust.
Järgigem Jeesust.
Laseme Tal tuua oma ellu uued algused.
Olen 68-aastane
ja tahan jätkata tööd Jeesuse heaks.
Ma pigem põleks läbi kui roostetaks läbi.
Aamen. Jumal õnnistagu teid! Armastan teid.
Nii kiiresti möödusidki meie ühised 45 minutit.
Nagu lubatud, näitame veel kord One Way kontaktandmeid.
Tuletame meelde, et meie saadet võib näha TV7 arhiivis.
Loodetavasti kohtume nädala pärast.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid: Stenroos Oy ja Häkkinen Oy
Tõlge: Monika Jaaguri